# data[].attributes.body
Al-Quran ialah Kalam Allah yang azali dimana lafaznya adalah bahasa Arab yang diturunkan kepada Nabi Muhammad S.A.W melalui perantaraan malaikat jibril. Ia menjadi mukjizat kepada Baginda S.A.W dan dipindahkan kepada umatnya secara mutawatir serta dikira beribadat apabila membacanya.

# data[].attributes.body
Kandungan ayat-ayat Al-Quran secara umumnya dapat dibahagikan kepada 2 bentuk iaitu Ayat Muhkamat dan Ayat Mutasyabihat

1)Ayat Muhkamat

Maksud: Ayat yang terang dan jelas maksudnya dan dapat difahami dengan mudah

Contohnya: وَأَقِيمُواْ الصَّلوٰةَ وَءَاتُواْ الزَّكوٰةَ

Ayat di atas terang dan jelas maksudnya. Iaitu mendirikan sembahyang wajib hukumnya. Tentang hukum ayat-ayat Muhkamat wajib beramal mengikut maksud sebagaimana yang ditunjukkan.

2)Ayat Mutasyabihat

Maksud pertama: Ayat-ayat yang mengandungi beberapa pengertian dan tidak dapat ditentukan maksud sebenarnya melainkan dengan menyelidiki secara mendalam serta berpandukan dalil.

Contohnya: أَوْ يَعْفُوَا۟ ٱلَّذِى بِيَدِهِۦ عُقْدَةُ ٱلنِّكَاحِ ۚ

Ayat ini terdapat lafaz majmul. Iaitu tidak jelas siapa sebenarnya yang dimaksudkan orang yang memegang ikatan nikah iaitu suami atau wali.

Maksud kedua: Ayat-ayat dimana Allah sahaja mengetahui maksud sebenarnya. Antaranya ialah ayat yang berkaitan dengan alam ghaib ayat yang menunjukkan seolah-olah Allah bersifat seperti makhluk, ayat dimulakan dengan huruf dan lainnya.

Contohnya: يَدُ ٱللَّهِ فَوْقَ أَيْدِيهِمْ ۚ

Rumusannya, 2 jenis ayat Al-Quran adalah Ayat Muhkamat iaitu ayat yang jelas dan nyata dan Ayat Mutasyabihat iaitu ayat yang tidak jelas dan Allah sahaja yang mengetahui tafsiran sebenar

# data[].attributes.body
Hukum Al-Quran dibabahagikan kepada 3 bahagian

1) Bahagian Akidah

2)Bahagian Amali

3)Bahagian Akhlak

1)Bahagian Akidah

Bahagian ini adalah mengenai beriman kepada Allah, malaikat dan rasul. Di samping itu ia mendorong manusia supaya mimikirkan bukti kejadian alam dan siapa Pencipta untuk pengukuhan iman. Ia juga berkaitan dengan beriman kepada perkara ghaib, kebangkitan semula, mahsyar, perhitungan serta pembalasan, syurga dan neraka. Yang mana semua itu dikenali denga persoalan Akidah.

2)Hukum Amali

Hukum ini berkaitan dengan tindakan mukallaf yang berupa ucapan, perbuatan, akad lainnya. Hukum berkaitan dengan amaliah boleh dibahagikan kepada 2 bahagian iaitu

A) Ibadat

B) Muamalat

A) Ibadat merupakan hukum syarak atau peraturan yang mengatur hubungan seseorang manusia dengan Allah. Ia merangkumi perkara berkaitan dengan ibadah seperti bersuci, sembahyang, nazaar dan sumpah. Hukum berkaitan dengan ibadah juga menjelaskan tentang kewajipan dan tindakan meninggalkan segala yang mungkar dan haram. Kewajipan iaitu apa yang dituntut sudut Perbuatan, perkataan dan niat sebagai contoh mendirikan sembahyang. Meninggalkan perkara yang haram seperti makan bangkai dan daging babi. Apa yang penting adalah hukum ibadah adalah untuk mendekatkan diri kepada Allah, menuntut keredaanNya sekali gus takut daripada balasan azabNya.

B) Muamalat atau hukum muamalat adalah hukum yang mengenai hubungan manusia dengan manusia yang lain. Sebagai contoh akad, jenayah, gadaian, jaminan dan lain-lain lagi. Hukum muamalat dapat diklasifikasikan sebagai berikut.

Pertama hukum Ahwal al-Syakhsiyah iaitu peraturan dan hukum berkaitan dengan undang-undang kekeluargaan atau kekuarga. Seperti hubungan suami isteri dan sebagainya.

Kedua hukum jenayah iaitu hukum hakam yang menjelaskan balasan atau hukuman terhadap penjenayah. Yang mana ia dikenali dengan ‘Uqabat. Penjelasan berkaitan jenayah dan hukuman islam untuk melindungi lima perkara, iaitu menjaga agama, jiwa, nyawa, akal, keturunan dan harta.

Ketiga hukum madaniyah iaitu hukum hakam berkaitan dengan muamalat antara individu dan pertukaran di antara manusia, seperti jual beli, gadaian, hutang piutang, sewa menyewa dan sebagainnya.

Keempat hukum murafa’at iaitu hukum hakam berkaitan pengadilan, mahkamah, saksi, sumpah dan kaitannya. Ia juga dikenali dengan undang-undang acara.

Kelima hukum dusturiyah atau perlembagaan iaitu dasar berkaitan dengan pemerintahan, seperti hubungan serta tanggungjawab rakyat dan pemerintah dan menetapkan hak-hak individu dan masyarakat.

Keenam hukum antarabangsa atau dawliyah iaitu dasar yang menghubungkan di antara sesebuah negara dengan negara yang lain seperti negara islam dengan negara lain atau negara antarabangsa. Ia merangkumi hukum hakam yang disyariatkan untuk menjamin seruan atau sebaran dakwah. Ia juga berkaitan dengan undang-undang yang menjaga hubungan antara negara islam dengan negara lain dalam keadaan aman, peperangan, gencatan senjata dan sebagainya

Ketujuh hukuman iqtisadiyah iaitu hukum berkaitan dengan harta dan ekonomi. Ia merupakan hukum hakam yang berkaitan dengan hak-hak dan kewajipan keewangan daripada individu dalam sistem keewangan. Juga hak dan tanggungjawab negara mengatur perbelanjaan dan perbendeharaan negara.

Kesembilan hukum hakam berkenaan makanan, minuman dan pakaian. Iaitu yang menyentuh tentang benda-benda yang dihalalkan serta diharamkan dalam islam.

3)Hukum Akhlaq

Akhlaq ialah peraturan untuk membimbing manusia supaya berpegang dan berkelakuan mulia serta menjauhkan sama sekali segala sifat keji dan tercela, seperti dendam, mengumpat dan membenci. Ia juga menyentuh tentang adab bermasyarakat contohnya adab dalam majis, ziarah, memberi dan jawab salam, minta izin, adab makan dan sebagainya.

# data[].attributes.body
Pada zaman Rasulullah S.A.W, Baginda menyelesaikan seuatu masalah dan ketetapan hukum melalui wahyu. Iaitu dalam bentuk menjawab pertanyaan atau ketetapan yang ditentukan oleh Allah serta melalui ijtihad dan dibetulkan oleh Al-Quran seandainya ada ijtihad yang kurang tepat.

1)Kehujahan Al-Quran

Kedudukan Al-Quran dalam perundangan merupakan sumber pertama dalam penetapan hukum yang disampaikan kepada kita secara mutawatir. Sebagaimana firman Allah SWT

إِنَّ هَـٰذَا ٱلْقُرْءَانَ يَهْدِى لِلَّتِى هِىَ أَقْوَمُ وَيُبَشِّرُ ٱلْمُؤْمِنِينَ ٱلَّذِينَ يَعْمَلُونَ ٱلصَّـٰلِحَـٰتِ أَنَّ لَهُمْ أَجْرًۭا كَبِيرًۭا

2)Peranan Al-Quran

Al-Quran membawa dalil berbentuk umum yang mengandungi hukum dan ditafsirkan oleh nabi melalui al-Sunnah Baginda S.A.W.

Al-Quran mengandungi arahan dan tegahan secara langsung dan digunakan sebagai penetapan daripada Allah tanpa pentafsiran. Dalam mengeluarkan hukum ulama harus mengkaji sebab nuzul atau sebab penurunan dan juga mengkaji dari segi nasikh serta mansukhnya.

Al-Quran menjelaskan hukum yang terkandung di dalam kitab-kitab yang diturunkan sebelumnya dan terus ditetapkan hukumnya untuk umat islam kecuali ada ayat yang memansunkhkan hukum tersebut.

# data[].attributes.body
Cara Al-Quran menerangkan hukum dalam perundangan dapat dibahagikan kepada dua bentuk iaitu:

1)Hukum secara Qati’

2)Hukum secara Zanni

1)Hukum secara Qati’

وَٱلسَّارِقُ وَٱلسَّارِقَةُ فَٱقْطَعُوٓا۟ أَيْدِيَهُمَا

Yang bermaksud:”Dan orang lelaki yang mencuri dan orang perempuan yang mencuri maka (hukumnya) potonglah tangan mereka”

Lafaz pencuri dalam ayat tersebut ialah penetapan secara qat’i atau pasti yang tidak dipertikaikan lagi maksud serta hukumnya. Iaitu pencuri lelaki dan perempuan mestilah dipotong tangan keduanya

2)Hukum secara zanni

وَٱلْمُطَلَّقَـٰتُ يَتَرَبَّصْنَ بِأَنفُسِهِنَّ ثَلَـٰثَةَ قُرُوٓءٍۢ ۚ

Yang bermaksud: “Dan isteri-isteri yang diceraikan itu hendaklah menunggu dengan menahan diri mereka (dari berkahwin) selama tiga kali suci (dari haid)”

Ayat ini adalah salah satu contoh hukum zanni yang bermaksud tidak jelas. Hali ini kerana ayat diatas adalah mengenai hukum iddah perempuan yang diceraikan sama ada 3 kali haid atau 3 kali suci. Lafaz quru’ dalam ayat terebut adalah zanni kerana ia memberi dua makna,iaitu 3 kali suci atau 3 kali haid.

# data[].attributes.body
Pembinaa hukum Al-Quran membawa konsep berikut:

1)Tidak menyusahkan dan tidak menyulitkan umatnya

2)Meringankan bebanan atau taklif

3)Beransur-ansur dalam penetapan hukum

1)Tidak menyusahkan dan tidak menyulitkan

Antara dalil yang meunjukkan tentang tidak menyusahkan adalah dimana Allah SWT berfirman:

يُرِيدُ ٱللَّهُ بِكُمُ ٱلْيُسْرَ وَلَا يُرِيدُ بِكُمُ ٱلْعُسْرَ

Yang bermaksud: Allah menghendaki kamu beroleh kemudahan, dan Ia tidak menghendaki kamu menanggung kesukaran

Dalam ayat ini, Allah telah mengatakan dengan jelas bahawa Allah ingin kemudahan untuk kita dan bukan kesukaran.

2)Meringankan bebanan atau taklif

Antara dalil Al-Quran yang menunjukkan konsep ini adalah dimana Allah SWT berfirman:

يَـٰٓأَيُّهَا ٱلَّذِينَ ءَامَنُوا۟ لَا تَسْـَٔلُوا۟ عَنْ أَشْيَآءَ إِن تُبْدَ لَكُمْ تَسُؤْكُمْ وَإِن تَسْـَٔلُوا۟ عَنْهَا حِينَ يُنَزَّلُ ٱلْقُرْءَانُ تُبْدَ لَكُمْ عَفَا ٱللَّهُ عَنْهَا ۗ وَٱللَّهُ غَفُورٌ حَلِيمٌۭ ١٠١

Wahai orang-orang yang beriman! Janganlah kamu bertanyakan (kepada Nabi) perkara-perkara yang jika diterangkan kepada kamu akan menyusahkan kamu, dan jika kamu bertanya mengenainya ketika diturunkan Al-Quran, tentulah akan diterangkan kepada kamu. Allah maafkan (kamu) dari (kesalahan bertanyakan) perkara-perkara itu (yang tidak dinyatakan di dalam Al-Quran); kerana Allah Maha pengampun, lagi Maha penyabar.

Ayat ini menerangkan bahawa Allah melarang orang yang beriman untuk menyoal mengenai perkara yang akan menyusahkan mereka orang-orang yang beriman. Ini menunjukan Allah ingin meringankan bebanan orang-orang yang beriman.

3)Beransur-ansur dalam penetapan hukum.

Antara contoh ayat adalah mengenai pengharaman arak yang mempunyai tiga peringkat

Peringkat pertama:۞ يَسْـَٔلُونَكَ عَنِ ٱلْخَمْرِ وَٱلْمَيْسِرِ ۖ قُلْ فِيهِمَآ إِثْمٌۭ كَبِيرٌۭ وَمَنَـٰفِعُ لِلنَّاسِ وَإِثْمُهُمَآ أَكْبَرُ مِن نَّفْعِهِمَا ۗ

Yang bermaksud:Mereka bertanya kepadamu (Wahai Muhammad) mengenai arak dan judi. Katakanlah: "Pada keduanya ada dosa besar dan ada pula beberapa manfaat bagi manusia tetapi dosa keduanya lebih besar daripada manfaatnya

Peringkat pertama ini Allah mengatakan arak ialah perbuatan keji dan dosa, namun dinyatakan juga faedahnya. Namun dosanya lebih besar

Peringkat kedua:يَـٰٓأَيُّهَا ٱلَّذِينَ ءَامَنُوا۟ لَا تَقْرَبُوا۟ ٱلصَّلَوٰةَ وَأَنتُمْ سُكَـٰرَىٰ حَتَّىٰ تَعْلَمُوا۟ مَا تَقُولُونَ وَلَا

Yang bermaksud: orang-orang yang beriman, janganlah kamu hampiri sembahyang (mengerjakannya) sedang kamu dalam keadaan mabuk, hingga kamu sedar dan mengetahui akan apa yang kamu katakan.

Peringka kedua ini arak diharamkan pada waktu-waktu tertentu iaitu ketika masa menunaikan solat.

Peringkat ketiga:يَـٰٓأَيُّهَا ٱلَّذِينَ ءَامَنُوٓا۟ إِنَّمَا ٱلْخَمْرُ وَٱلْمَيْسِرُ وَٱلْأَنصَابُ وَٱلْأَزْلَـٰمُ رِجْسٌۭ مِّنْ عَمَلِ ٱلشَّيْطَـٰنِ فَٱجْتَنِبُوهُ لَعَلَّكُمْ تُفْلِحُونَ

Wahai orang-orang yang beriman! Bahawa sesungguhnya arak, dan judi, dan pemujaan berhala, dan mengundi nasib dengan batang-batang anak panah, adalah (semuanya) kotor (keji) dari perbuatan Syaitan. Oleh itu hendaklah kamu menjauhinya supaya kamu berjaya.

Pada peringkat terakhir ini arak diharamkan terus

# data[].attributes.body
1)Lafaz Tuntutan

Lafaz Amr Soleh. Contoh firman Allah SWT:

۞ وَٱعْبُدُوا۟ ٱللَّهَ

Lafaz fe’el Amr. Contoh firman Allah SWT:

فَٱتَّقُوا۟ ٱللَّهَ مَا ٱسْتَطَعْتُمْ وَٱسْمَعُوا۟ وَأَطِيعُوا۟ وَأَنفِقُوا۟ خَيْرًۭا

Lafaz fe’el Amr disertai Lam al-Amr. Contoh firman Allah SWT:

ثُمَّ لْيَقْضُوا۟ تَفَثَهُمْ وَلْيُوفُوا۟ نُذُورَهُمْ

Menceritakan sesuatu perbuatan itu termaktub serta difardukan. Contoh firman Allah SWT:

يَـٰٓأَيُّهَا ٱلَّذِينَ ءَامَنُوا۟ كُتِبَ عَلَيْكُمُ ٱلْقِصَاصُ فِى ٱلْقَتْلَى ۖ

Menceritakan sesuatu perbuatan itu baik dan membawa kebaikan. Contoh firman Alah SWT:

فِى ٱلدُّنْيَا وَٱلْـَٔاخِرَةِ ۗ وَيَسْـَٔلُونَكَ عَنِ ٱلْيَتَـٰمَىٰ ۖ قُلْ إِصْلَاحٌۭ لَّهُمْ خَيْرٌۭ ۖ وَإِن تُخَالِطُوهُمْ فَإِخْوَٰنُكُمْ ۚ

Fe’el jawab syarat. Contoh firman Allah SWT:

فَإِنْ أُحْصِرْتُمْ فَمَا ٱسْتَيْسَرَ مِنَ ٱلْهَدْىِ ۖ

Perbuatan membawa kebaikan di dunia dan diakhirat. Contoh firman Allah SWT:

فَإِذَا بَلَغْنَ أَجَلَهُنَّ فَأَمْسِكُوهُنَّ بِمَعْرُوفٍ أَوْ فَارِقُوهُنَّ بِمَعْرُوفٍۢ وَأَشْهِدُوا۟

2)Lafaz Tegahan

Lafaz Nahu Soreh atau tahrim. Contoh Firman Allah SWT:

حُرِّمَتْ عَلَيْكُمُ ٱلْمَيْتَةُ

Lafaz Nahi atau perintah meninggalkan. Contoh Firman Allah SWT:

وَلَا تَقْتُلُوٓا۟ أَوْلَـٰدَكُم مِّنْ إِمْلَـٰقٍۢ ۖ

Menceritakan sesuatu perbuatan itu buruk atau jahat. Contoh Firman Allah SWT:

وَلَيْسَ ٱلْبِرُّ بِأَن تَأْتُوا۟ ٱلْبُيُوتَ مِن ظُهُورِهَا وَلَـٰكِنَّ ٱلْبِرَّ مَنِ ٱتَّقَىٰ ۗ

Perbuatan yang disertai janji tidak baik. Contoh firman Allah SWT:

وَمَن يَقْتُلْ مُؤْمِنًۭا مُّتَعَمِّدًۭا فَجَزَآؤُهُۥ جَهَنَّمُ خَـٰلِدًۭا

Lafaz Nafi sesuatu perbuatan atau nafi halal melakukannya. Contoh firman Allah SWT:

فَإِن لَّمْ يَعْتَزِلُوكُمْ وَيُلْقُوٓا۟ إِلَيْكُمُ ٱلسَّلَمَ وَيَكُفُّوٓا۟ أَيْدِيَهُمْ فَخُذُوهُمْ وَٱقْتُلُوهُمْ حَيْثُ ثَقِفْتُمُوهُمْ ۚ

3)Lafaz Takhyir dan Ibahah

Lafaz menunjukkan harus dan mengingkarkan mereka yang mengharamkan. Contoh Firman Allah SWT:

قُلْ مَنْ حَرَّمَ زِينَةَ ٱللَّهِ ٱلَّتِىٓ أَخْرَجَ لِعِبَادِهِۦ

Lafaz menunjukkan pilihan membolehkan dan lafaz halal. Contoh firman Allah SWT:

ٱلْيَوْمَ أُحِلَّ لَكُمُ ٱلطَّيِّبَـٰتُ ۖ

Lafaz lafaz nafi Ithm(Penolakan dosa), Nafi junah(penolakan pelanggaran), Nafi Haraj(penolakan kesulitan)

-Nafi Ithm Contoh Firman Allah SWT:

فَمَنِ ٱضْطُرَّ غَيْرَ بَاغٍۢ وَلَا عَادٍۢ فَلَآ إِثْمَ عَلَيْهِ ۚ

-Nafi Junah Contoh Firman Allah SWT:

لَيْسَ عَلَيْكُمْ وَلَا عَلَيْهِمْ جُنَاحٌۢ بَعْدَهُنَّ ۚ

-Nafi Haraj Contoh Firman Allah SWT:

لَّيْسَ عَلَى ٱلْأَعْمَىٰ حَرَجٌۭ وَلَا عَلَى ٱلْأَعْرَجِ حَرَجٌۭ وَلَا عَلَى ٱلْمَرِيضِ حَرَجٌۭ

Lafaz menunjukkan sesuatu itu dijadikan untuk manusia. Contoh Firman Allah SWT:

هُوَ ٱلَّذِى خَلَقَ لَكُم مَّا فِى ٱلْأَرْضِ جَمِيعًۭا

# data[].attributes.body
1) Ketinggian bahasa Al-Quran sudut susunan dan kesusasteraan yang merangkumi semua aspek kehidupan dan pelbagai jenis-jenis hukum.

2)Menceritakan peristiwa lampau dan kisah-kisah umat terdahulu.

3) Bertetapan dan menunjukkan perkara yang sesuai dengan teori dan amali.

4)Hukum Al-Quran dan kandungannya sesuai dilaksanakan sepanjang masa. Tidak mengira tempat, bangsa, dan keadaan.

5)Prinsip Al-Quran melaksanakan hukum untuk kepentingan hidup manusia seperti keadilan, menghormati golongan yang tertindas dan pengembalian hak terhadap golongan tertindas serta pengambila hak daripada orang zalim.

# data[].attributes.body
Bahasa: Jalan, kelakuan atau perangai sama ada baik atau buruk

Istilah: Segala apa yang disandarkan kepada Nabi sudut perkataan, perbuatan, sifat, tingkah laku, perjalanan hidup dan pengakuan atau takrir, baik sebelum atau selepas baginda dibangkitkan menjadi Rasul

AKA: segala perkara yang lahir daripada Nabi sama ada bentuk perkataan, perbuatan, sifat fizikal dan rohani atau pengakuan

# data[].attributes.body
As Sunnah dapat dibahagikan kepada 2 sudut, iaitu;

1. sunnah sudut matan

sunnah qawliyyah

sunnah fi'liyyah

sunnah taqririyyah

sunnah hamiyyah

2. sunnah sudut perawi

mutawatir

ahad

# data[].attributes.body
AKA; sunnah yang berupa perkataan

segala suruhan, tegahan dan penerangan Baginda SAW sama ada berbentuk;

As Sunnah itu sendiri (suruhan, tegahan, penerangan)

Penjelasan Al Quran bagi perkara Mutlaq, Mujmal, 'Am dan sebagainya

Contohnya: hadis إِنَّمَا الأَعْمَالُ بِالنِّيَّةِ

Hadis ini berbentuk sunnah Qawliyyah kerana ia adalah dari sudut perkataan

Apa-apa hadis yang merangkumi kata-kata oleh Nabi adalah sunnah qawliyah

# data[].attributes.body
AKA; sunnah yang berupa perbuatan

segala: perbuatan, tingkah laku, dan geraklaku Baginda SAW yang menegakkan hukum

Sunnah fi'liyah boleh dibahagikan kepada 3

1. perbuatan semulajadi

berjalan, tidur, makan dan lainnya

hukum Sunnah bentuk ini adalah harus dilakukan dan diikuti umat Islam

2. perbuatan khususiyyah

hukum yang hanya tertakluk bagi Nabi SAW sahaja seperti; kahwin lebih daripada 4 orang isteri dalam satu masa

hukum Sunnah ini haram diikuti umat Islam

3. perbuatan Baginda SAW yang menjelaskan lebih lanjut tentang hukum-hakam yang terkandung dalam al Quran

Contohnya; suruhan Nabi mengenai suruhan untuk melakukan ibadah solat dengan sempurna 'صَلُّوا كَمَا رَأَيْتُمُونِي أُصَلِّي'

# data[].attributes.body
sesuatu semasa zaman hayat Baginda SAW

di mana Baginda tidak menyuruh atau menegah sesuatu perkara yang berlaku di hadapan Nabi SAW

ulama sependapat bahawa Nabi SAW tidak akan menyuruh perkara buruk kepada umatnya dan akan mencegah sekiranya terdapat sesuatu yang mungkar dari segi syarak

Contoh; taqrir Rasulullah SAW apabila Abu Bakar RA berkata kepada tentera Islam, "sesisapa dapat membunuh musuh di dalam peperangan, bolehlah ia mengambil barang-barang yang dipakai musuh tersebut.

berdasarkan taqrir ini menunjukkan bahawa kata-kata dan hukum tersebut adalah sah

Contoh; ketika Rasulullah SAW bersama Khalid Al Walid, beliau dihidangkan daging dhabb (sejenis binatang di padang pasir). Khalid RA memakannya, namun Rasulullah SAW tidak memakannya dan tidak menegah Khalid daripada memakannya.

berdasarkan taqrir ini, harus hukumnya untuk memakan daging dhabb

# data[].attributes.body
AKA; hasrat serta cita-cita Nabi SAW untuk mengerjakan sesuatu tetapi tidak sempat lakukannya sebelum kewafatan Beliau SAW

Contohnya, seseorang sahabat memberitahu Nabi mengenai puasa pada 10 Muharram, di mana hari tersebut diagung-agungkan kaum yahudi. Lantaran itu Nabi SAW bersabda, "Sesungguhnya jika aku sempat hidup hingga tahun depan, aku akan berpuasa pada hari kesembilan, iaitu berserta kesepuluhnya.

rumusannya, sudut urutan dan martabat kehujahannya, ia bermula dengan

1. Sunnah Qawliyyah

2. Sunnah Fi'liyyah

3. Sunnah Taqririyyah

4. Sunnah Hamiyyah

# data[].attributes.headline
Sunnah sudut bilangan Perawi : Mutawatir

# data[].attributes.subject
Sunnah sudut bilangan Perawi : Mutawatir

# data[].attributes.body
Istilah: Hadis yang diriwayatkan oleh sebilangan perawi yang mana melihat kepada bilangan tersebut tidak mungkin mereka berdusta dalam meriwayatkan hadis tersebut

Martabat Hadis Mutawatir

Jumhur ulama bersepakat bahawa Hadis Mutawatir menduduki tempat kedua selepas Quran, di mana ia bertaraf Qat'i dan menjadi hujah yang kuat seperti Al Quran

Mereka juga sepakat mengatakan bahawa barangsiapa yang menolak Hadis Mutawatir dikira kafir

Jenis Hadis Mutawatir

1. Mutawatir Lafzi

hadis yang dirwayatkan oleh sebilangan perawi dengan lafaz(matan) serta makna yang sama

contohnya hadis oleh Abu Hurairah

مَنْ كَذَبَ عَلَيَّ مُتَعَمِّدًا فَلْيَتَبَوَّأْ مَقْعَدَهُ مِنَ النَّارِ

2. Mutawatir Maknawi

Hadis yang diriwayatkan dengan berlainan lafaz tetapi membawa maksud yang sama

Contohnya, hadis yang mengajar tentang cara membaca doa dengan mengangkat kedua belah tangan.

# data[].attributes.headline
Sunnah sudut bilangan perawi: Hadis Ahad 

# data[].attributes.subject
Sunnah sudut bilangan perawi: Hadis Ahad 

# data[].attributes.body
Bahasa:

Ahad/Wahid: satu atau esa

khabar wahid: yang dirawayat oleh seseorang

Istilah:

Hadis yang terbatas jalan-jalan riwayatnya dan tidak sampai ke peringkat Hadis Mutawatir atau bilangan perawi Hadis Ahad tidak sampai ke Hadis Mutawatir

menurut pendapat Abu Zuhrah: Hadis Ahad ialah hadis yang dirawayatkan oleh seorang perawi, dua atau ramai daripada Rasulullah SAW tetapi tidak mencapai syarat hadis Masyhur

Abu Zuhrah memecahkan kepada 3 kategori, Mutawatir, Masyhur, Ahad

Martabat Hadis Ahad

Hukum yang diambil daripada hadis Ahad adalah Zanni, tetapi wajib beramal dengannya jika syaratnya telahpun sempurna

dalil wajib beramal dengan hadis Ahad:

Dalil Quran: Surah Taubah

وَمَا كَانَ ٱلْمُؤْمِنُونَ لِيَنفِرُوا۟ كَآفَّةًۭ ۚ فَلَوْلَا نَفَرَ مِن كُلِّ فِرْقَةٍۢ مِّنْهُمْ طَآئِفَةٌۭ لِّيَتَفَقَّهُوا۟ فِى ٱلدِّينِ وَلِيُنذِرُوا۟ قَوْمَهُمْ إِذَا رَجَعُوٓا۟ إِلَيْهِمْ لَعَلَّهُمْ يَحْذَرُونَ ١٢٢

Tidak sepatutnya orang-orang mukmin pergi semuanya (ke medan perang). Mengapa sebagian dari setiap golongan di antara mereka tidak pergi (tinggal bersama Rasulullah) untuk memperdalam pengetahuan agama mereka dan memberi peringatan kepada kaumnya apabila mereka telah kembali, agar mereka dapat menjaga dirinya?

Dalil Hadis: Nabi mengahantar beberapa orang sahabat ke tempat yang berlainan untuk mengajar hukum kepada manusia. Ini menunjukkan yang kita boleh beramal dengan khabar Ahad

Dalil Ijmak: Para sahabat telah membuat hujah dan beramal dengan hadis ketika kejadian tertentu

# data[].attributes.body
Al-Sunnah merupakan sumber kedua perundangan dalam Islam. Oleh itu Ulama bersepakat untuk menerima kehujahan As Sunnah dalam mengeluarkan hukum syarak. Ia berdasarkan dalil Quran, Sunnah, dan ijmak ulama

Dalil Quran: Hasyr وَمَآ ءَاتَىٰكُمُ ٱلرَّسُولُ فَخُذُوهُ وَمَا نَهَىٰكُمْ عَنْهُ فَٱنتَهُوا۟ ۚ وَٱتَّقُوا۟ ٱللَّهَ ۖ إِنَّ ٱللَّهَ شَدِيدُ ٱلْعِقَابِ ٧

Sunnah: تركت فيكم أمرين لن تضلوا ما إن تمسكتم بهما كتاب الله وسنتي

Aku tinggalkan kepada kamu dua perkara, kamu tidak akan sesat selama mana kamu berpegang teguh kepada keduanya: Kitab Allah dan sunnahku

Dalil Ijmak:

a. Nabi SAW bersifat maksum dan diberikan beberapa mukjizat untuk mengukuhkan kedudukan baginda sebagai utusan Allah dan sebagai tempat rujukan umatnya

b. para sahabat dan ulama sepakat mengatakan wajib mengikut suruhan Nabi SAW dimana semasa hayat para sahabat mereka sentiasa melaksanakan segala perintah Nabi SAW dan menjauhi segala larangannya

# data[].attributes.body
1. penyokong al Quran yang membawa hukum sama

contoh: hukum seperti Solat, membunuh, derhaka terhadap ibu bapa, berpuasa, etc

2. penjelas al Quran yang umum dan mujmal

contoh: cara menunaikan haji, ibadah solat, etc

3. mengkhususkan hukum umum daripada Al Quran

contoh: hukum pemberian harta pusaka yang umum dalam Quran namun dikhususkan hukum-hakam mengenainya melalui Hadis; pembunuh tidak menerima harta pusaka.

4. membataskan hukum Al Quran yang mutlaq

contoh: di dalam Quran Allah telah meletakkan hukum untuk memotong tangan pencuri namun ia mutlaq

di dalam sunnah, telah diterangkan bahawa pencuri yang mencuri 1/4 dinar ke bawah tidak patut tangan mereka dipotong

namun dalil sunnah membataskannya

4. pembawa hukum baharu yang tidak dinyatakan dalam Al Quran

# data[].attributes.body
Bahasa: al-'Azm, bersetuju untuk melaksanakan, cita-cita dan niat.

Istilah: Sepakat ulama mujtahid daripada umat Islam sama ada dalam bentuk i'tiqad, kata-kata atau pebuatan untuk mengeluarkan hukum yang berlaku selepas kewafatan Nabi.

# data[].attributes.body
Rukun:

1)Semua ulama mujtahid sepakat mengenai hukum syarak terhadap masalah yang berkaitan

2)Ahli ijmak iaitu mujtahid

3)Sepakat ulama mujtahid mengenai hukum terbabit

4)Ulama mujtahid mengeluarkan pendapat masing-masing secara tegas

Syarat:

1)Ahli ijmak bersifat adil

2)Tiada ahli ijmak menarik persepakatan yang diberikan

3)Berlaku persepakatan dalam kalangan semua mujtahid

4)Wujud lebih seorang mujtahid dalam satu zaman

# data[].attributes.body
1)Dalil Al-Quran

يَـٰٓأَيُّهَا ٱلَّذِينَ ءَامَنُوٓا۟ أَطِيعُوا۟ ٱللَّهَ وَأَطِيعُوا۟ ٱلرَّسُولَ وَأُو۟لِى ٱلْأَمْرِ مِنكُمْ ۖ

Dari ayat ini, Al-Quran menyatakan bahawa umat islam mestilah taat kepada pemerintah yang merangkum ulama dan apabila berselisih pendapat, mereka mestilah merujuk kepada Al-Quran dan Sunnah

2)Dalil Sunnah

إِنَّ اللَّهَ لاَ يَجْمَعُ أُمَّتِي عَلَى ضَلاَلَةٍ.

Hadith ini menunjukkan dalam umat islam terdapat ramai ulama dan para mujtahid dan mereka mustahil sepakat dalam perkara yang salah

3)Dalil Logik

Dari sudut logik mustahil tiada seorang pun dalam kalangan kita yang akan tampil memberi peringatan mengenai perkara yang benar ataupun yang salah.

# data[].attributes.body
1) Ijmak Soreh

Ijmak Soreh ialah sepakat kalangan ulama mujtahid secara jelas. Kehujahan Ijmak Soreh diterima secara sepakat dalam kalangan jumhur ulama. Ia juga merupakan hukum yag diterima sebagai Qati’ dan tidak harus dipertikaikan lagi.

2) Ijmak Sukuti

Ijmak Sukuti yang juga dikenali sebagai Ijmak i’tibari ialah Ijmak dimana sebahagian mujtahid mengemukakan hukum bagi sesuatu masalah sambil sebahagian mujtahid yang lain mendiamkan diri, tidak mengingkari dengan jelas dan tidak juga menyatakan persetujuan dengan terang.

Ulama berselisih pendapat tentang kehujahan Ijmak Sukuti

A) Ulama menerima

-Pendapat bahawa Ijmak Sukuti adalah dalil zanni

Ulama mazhab Hanafi al-Karkhi dan Ulama mazhad Syafi’i al-Amidi berpendapat Ijmak Sukuti ialah hujah Zanni kerana berdiam diri tidak semestinya muafakat dengan pendapat yang telah dikeluarkan, namun ia boleh juga kerana setuju dengan pendapat yang dikeluarkan atau gerun dengan kehebatan ulama yang mengeluarkan pendapat mereka.

-Pendapat bahwa Ijmak sukuti adalah dalil Qati’

Mereka berpendapat bahawa Ijmak Sukuti dengan Ijmak Soreh tidak mempunyai perbezaan.

Rumusannya Ijmak Sukuti yang diterima sebagai hujah mempunyai beberapa syarat. Syaratnya ialah:

Mestilah melalui masa yang cukup untuk para mujtahid berfikir atau membuat kajian tentang masalah yan diputuskan

Tidak ada sebab untuk menakutkan mujtahid lain dalam mengeluarkan pendapat

Semata-mata diam, bukannnya menolak

Sampai masalah kepada semua mujtahid yang ada pada masa dan zaman tersebut

Hukum yang diijtihadkan belum ada ketetapan daripada ulama mazhab utama

B) Ulama Menolak

-Antara Ulama yang menolak Ijmak Sukuti adalah al-baqillani iaitu Ulama al-Syafi’i dan sebahagian ulama Maliki. Alasan mereka ialah

Tidak boleh dikatakan diam itu bersetuju kerana mungkin mereka takut kepada kemudaratan diri atau harta atau berdiam diri untuk melakukan ijtihad

Orang yang diam tidak boleh disahkan sebagai orang yang berpendapat

Diam tidak dikira sebagai tanda bersetuju kerana kemungkinan ia turut bersetuju atau melakukan ijtihad atau juga telah berijtihad namun belum mendapat keputusan yang mantap

# data[].attributes.body
Sudut bahasa: Ukuran, persamaan, iktibar

Sudut Istilah: menzahirkan persamaan sesuatu perkara yang tidak ada nas tentang hukumna kerana kedua-keduanya mempunyai persamaan pada illah atau sebab hukum

# data[].attributes.body
1. Asal

Tempat keluar hukum berasaskan dalil Qat'i

2. Hukum Asal

Hukum Syarak yang terbentuk menerusi dalil yang hendak di qiyas.

3. Furu'

Masalah di mana hukumnya tidak dinyatakan dalam Quran, al-Sunnah atau ijmak.

4. Illah.

Sifat yang berupa sebab yang menyebabkan lahir Hukum Asal yang sama dengan hukum furu'

# data[].attributes.body
1. Dalil Quram

Hasyr (59:2)

فَٱعْتَبِرُوا۟ يَـٰٓأُو۟لِى ٱلْأَبْصَـٰرِ ٢

Terjemahan: Ambillah iktibar wahai orang-orang yang mempunyai akal

Perkataan iktibar dalam ayat tersebut bererti: al-Qiyas. Untuk itu, ayat tersebut memberi isyarat supaya beramal dengan Qiyas

2. Dalil al-Sunnah. Terbukti menerusi Hadis Sahih, s.a.w. pernah menggunakan ijtihad dan mengeluarkan hukum ketika tiada wahyu mengenainya.

3. Amalan Sahabat. Para Sahabat sepakat berhujah dengan al-Qiyas dan mereka beramal dengannya, contohnya: Sahabat sepakat melantik Abu Bakar sebagai Khalifah berdasarkan al-Qiyas terhadap Nabi s.a.w. melantik beliau sebagai imam solat.

4. Dalil Logik. Masalah terus muncul sedangkan penurunan wahyu telah tamat. Justeru, perlunya al-Qiyas untuk istinbat hukum baru berdasarkan persamaan 'i llah

# data[].attributes.body
1. Al-Qiyas al-Jaliy

Al-Qiyas yang jelas dan diyakini perbezaan di antara illah pada hukum cabang atau furu dan asal serta pasti ia memberi kesan pada hukum atau sebaliknya

2. Al-Qiyas al-Khafiy

Al-Qiyas yang tidak diyakini tentang perbezaan di antara illah pada hukum furu dan asal serta tidak pasti sama ada ia memberi kesan pada hukum atau sebaliknya.

# data[].attributes.body
1. Qiyas al-Awla

Illah pada hukum furu lebih kiat daripada illah hukum asal

2. Qiyas al-Musawi

Al-Qiyas yang sama hukumnya di antara asal dengan furu berdasarkan illah yang sama.

3. Qiyas al-Adna

Al-Qiyas berdasarkan illah yang mana nilai illah lebih rendah daripada illah yang terdapat pada hukum asal.

# data[].attributes.body
Al-Quran menegah dan melarang kita daripada mengikuti zann.

Firman Alllah SWT:

و لا تقف ما ليس به علم

Terjemahan: Dan janganlah engkau mengikut apa yang engkau tidak mempunyai pengetahuan mengenainya

# data[].attributes.body
ۖ فَإِن تَنَـٰزَعْتُمْ فِى شَىْءٍۢ فَرُدُّوهُ إِلَى ٱللَّهِ وَٱلرَّسُولِ إِن كُنتُمْ تُؤْمِنُونَ بِٱللَّهِ وَٱلْيَوْمِ ٱلْـَٔاخِرِ ۚ ذَٰلِكَ خَيْرٌۭ وَأَحْسَنُ تَأْوِيلًا ٥٩

Terjemahan: Kemudian jika kamu terbantah-bantah (berselisih) dalam sesuatu perkara, maka hendaklah kamu mengembalikan mengembalikannya kepada (kitab) Allah (Al-Quran) dan (Sunnah ) Rasul-Nya.

Ayat tersebut menyarankan supaya merujuk kepada al-Quran dan al-Sunnah apabila kita berselisih dalam mengeluarkan keputusan. Di mana al-Qiyas juga ada kaitan dengan Quran dan Sunnah

# data[].attributes.body
Jika seseorang menolak Qiyas, tidak dihukumkan kufur kerana Qiyas adalah sumber zanni

# data[].attributes.body
Ulama berselisih pendapat mengenai sandaran Ijmak

1) Ada segelintir ulama berpendapat boleh berlaku Ijmak tanpa sandaran. Contohnya pada urusan jual beli secara unjuk mengunjuk dan layan diri di pasar raya.

2)Jumhur ulama berpendapat Ijmak harus berdasarkan sandaran. Inilah merupakan pendapat yang lebih tepat. Bagi urusan jual beli diatas, hukum jualan ini dikira tidak sah menurut mazhab al-Syafi’i

Dengan itu jumhur ulama sepakat mengatakan tidak akan wujud Ijmak tanpa sandaran.

Ijmak juga tidak akan berlaku kecualilah dengan berasaskan kepada dalil qati’ atau zanni. Sebagai contoh:

Dalil Qati’:

حُرِّمَتْ عَلَيْكُمْ أُمَّهَـٰتُكُمْ وَبَنَاتُكُمْ

Dalil diatas digunakan sebagai sandaran untuk Ijmak dan hukum keluarkan adalah haram mengahwini nenek dan cucu

Dalil Zanni: Dengan bersandarkan Hadis Ahad hukum dikeluarkan bahawa nenek akan mendapat 1/6 daripada harta pusaka. Dengan bersandarkan Qiyas pula, haram daging babi diqiyaskan kepada haram lemaknya

# data[].attributes.body
Pendapat Syiah

Sebahagian golongan syiah berpendapat tidak mungkin berlaku Ijmak kerana 2 perkara ini

1)Tidak ada sesuatu ketetapan dan landasan yang pasti untuk mengetahui siapakah layak digelar mujtahid atau tidak. Mereka juga mengatakan sukar untuk mengetahui pedapat setiap orang daripada orang mujtahid kerana bilangan mereka yang ramai dan tempat tinggal mereka yang berseparan.

2) Mereka berpendapat jika Ijmak bersandarkan dalil Qati’, sudah tentu orang ramai sudah tahu mengenai sesuatu masalah, oleh itu tidak perlu lagi kepada Ijmak. Jika Ijmak disandarkan oleh dalil zanni maka mustahil berlaku Ijmak kerana sememangnya tidak sama pendapat mujtahid dan tidak sama ilmu mereka

Pendapat Jumhur

1)Pertama Jumhur ulama menolak pendapat golongan syiah kerana hujah mereka tidak berasas dan berdasarkan sangkaan semata-mata.

2)Kedua jumhur ulama menolak alasan mereka mengatakan ijmak yang berdasarkan dalil Qati’ tidak perlu. Hal ini kerana Ijmak yang bersandarkan dalil Qati’ diperlukan untuk mengukuhkan lagi hujah sesuatu masalah sebagai contoh hukum wajib solat yang dalilnya ada di Quran dukukuhkan lagi dengan Ijmak

3)Ketiga jumhur menolak pendapat mereka mengatakan mustahil berlaku Ijmak terhadap hukum yang berdasarkan dalil zanni. Hal ini kerana Jumhur ulama mengatakan Ijmak seperti ini telah pun berlaku. Sebagai contoh nenek berhad memperolehi 1/6 daripada harta pusaka. Hukum ini adalah melalui ijmak yang berdasarkan dalil zanni iaitu hadis Ahad

# data[].attributes.body
Berasaskan penelitian dan kajian dapat dirumuskan bahawa Ijmak pada masa kini tidak mungkin berlaku. Sebabnya adalah

Ulama mujtahid tidak berada di satu tempat.

Tidak mungkin ulama sepakat dalam mengeluarkan hukum kerana ijmak itu ialah persepakatan para ulama mujtahid

Sukar untuk mengenal pasti siapakah sebenarnya yang bergelar mujtahid

# data[].attributes.body
Ijmak adalah sumber ketiga dalam sumber perundangan. Ulama berselisih pendapat tentang mengingkari Ijmak, iaitu:

1) Sebahagian ulama berpendapat mengingkari Ijmak adalah kufur kerana ia termasuk dalam ketegori hujah yang disepakati serta mengingkarinya dianggap menolak dalil Qati’

2) Sebahagian ulama seperti Imam Al-Haramain mengatakan tidak menjadi kafir kalau mengingkari Ijmak kerana dalil kehujahan Ijmak adalah zanni

# data[].attributes.body
1) Perkahwinan antara wanita muslimah dengan lelaki kafir adalah batal

2) Haram mengahwini wanita dengan emak saudaranya sama ada sebelah bapa atau sebelah ibu serentak

3) Ijmak ulama menetapkan haram lemak babi

# data[].attributes.body
Segi Bahasa: Menganggap sesuatu itu baik

Segi Istilah: Menurut Ulama Hanafi ialah mengubah sesuatu perkara yang berasal daripada al-Qiyas kepada al-Qiyas yang lebih baik dan kuat. Menurut Ulama usul fiqh menukarkan pengambilan qiyas jali kepada qiyas khafiy atau menukar sesuatu hukum dari hukum kulli kepada hukum istisna’ atau dari dalil umum kepada dalil khusus

# data[].attributes.body
1)Ulama menolak

Imam al Syafi’i, mazhab zahiri serta sebahagian ulama Hanbali tidak mengambil Istihsan sebagai dalil untuk mengeluarkan hukum. Hujah mereka adalah seperti berikut;

-Dali Al-quran. Allah SWT berfirman dalam surah Nisa’

فَإِن تَنَـٰزَعْتُمْ فِى شَىْءٍۢ فَرُدُّوهُ إِلَى ٱللَّهِ وَٱلرَّسُولِ إِن

Dalil ini mengatakan jika terdapat perselisihan, hendaklah merujuk kepada Al-Quran dan al-Sunnah. Al-Istishan bukanlah sebahagian daripada Al-Quran atau sunnah kerana tidak ada sebarang dalil dari Al-Quran atau sunnah.

-Sudut logik. Sekiranya mujtahid boleh mengeluarkan hukum yang tiada nas dalam Al-Quran dan Sunnah berdasarkan apa yang dikira baik dari sudut akal mereka, sudah tentu orang awam juga boleh berbuat demikian. Sedangkan Ijmak ulama berpendapat orang awam tidak boleh mengeluarkan hukum.

-Imam Syafi’e berpendapat berhujah dengan al-Istihsan bererti menetapkan hukum berdasarkan nafsu dan fikiran, sedangkan yang berhak membuat hukum hanya Allah.

2)Ulama menerima

Ulama Hanafi, Imam Malik dan sebahagian Ulama Hanbali berhujah dengan istihsan dan menggunakannya sebagai dalil hukum. Hujah mereka adalah seperti berikut;

-Dalil Al-Quran. Berdasarkan Al-Quran, tidak sah memberi upah sekiranya diqiyaskan dengan jual beli. Hal ini kerana antara syarat sah jual beli adalah barang yang dijual itu harus wujud waktu akad tersebut. Tetapi upah kerja tidak wujud waktu akad. Walaubagaimanapun berdasarkan konsep istihsan dan disokong oleh firman Allah SWT

فَإِنْ أَرْضَعْنَ لَكُمْ فَـَٔاتُوهُنَّ أُجُورَهُنَّ ۖ وَأْتَمِرُوا۟

Maka dengan ayat ini upah dibolehkan

-Dalil Sunnah. Nabi S.A.W bersabda dari ibn Mas’ud

وما راى المسلمون حسنا فهو عند الله حسن
Hadith ini menerangkan bahawa apa yang dinilai baik oleh orang islam adalah baik di sisi Allah. Perkara ini selaras dengan konsep Istishan

Dalil Ijmak. Tidak sah jual beli salam jika diqiyaskan dengan akad jual beli, kerana barang yang diakadkan belum wujud ketika akad. Disebabkan Jual beli salam perlu dalam masyarakat, ulama menganggapnya harus berdasarkan konsep Istihsan.